biswa921/hiwiki-latest-pages-articles-raw huggingface dataset:
मेगस्थनीज

अंगूठाकार|मेगस्थनीज यूनान का एक राजदूत था जो चन्द्रगुप्त मौर्य के दरबार में आया था।
मेगस्थनीज (Megasthenes / Μεγασθένης, 304 ईसापूर्व - 299 ईसा पूर्व) यूनान का एक राजदूत था जो चन्द्रगुप्त मौर्य के दरबार में आया था। यूनानी सामंत सिल्यूकस भारत में फिर राज्यविस्तार की इच्छा से 305 ई. पू. भारत पर आक्रमण किया था किंतु उसे संधि करने पर विवश होना पड़ा था। संधि के अनुसार मेगस्थनीज नाम का राजदूत चंद्रगुप्त के दरबार में आया था। वह कई वर्षों तक चंद्रगुप्त के दरबार में रहा। जो कुछ भारत में देखा, उसने "इंडिका" नामक पुस्तक में विस्तृत वर्णन किया है। वह लिखता है कि भारत का सबसे बड़ा नगर और पाटलिपुत्र है। यह नगर गंगा और सोन के संगम पर बसा है। इसकी लंबाई साढ़े नौ मील और चौड़ाई पौने दो मील है। नगर के चारों ओर एक दीवार है जिसमें 64 द्वार और 570 दुर्ग बने हैं। नगर के अधिकांश मकान लकड़ी के बने हैं।

मेगस्थनीज ने लिखा है कि सेना के छोटे बड़े सैनिकों को राजकोष से नकद वेतन दिया जाता था। सेना के काम और प्रबंध में राजा स्वयं दिलचस्पी लेता था। रणक्षेत्रों में वे शिविरों में रहते थे और सेवा और सहायता के लिए राज्य से उन्हें नौकर भी दिए जाते थे।

पाटलिपुत्र पर उसका विस्तृत लेख मिलता है। पाटलिपुत्र को वह समानांतर चतुर्भुज नगर कहता है। इस नगर में चारों ओर लकड़ी की प्राचीर है जिसके भीतर तीर छोड़ने के स्थान बने हैं। वह कहता है कि इस राजप्रासाद की सुंदरता के सामने ईरानी राजप्रासाद सूस्का और इकबतना फीके लगते हैं। उद्यान में देशी तथा विदेशी दोनों प्रकार के वृक्ष लगाए गए हैं। राजा का जीवन बड़ा ही ऐश्वर्यमय है।

मेगस्थनीज ने चंद्रगुप्त के राजप्रासाद का बड़ा ही सजीव वर्णन किया है। सम्राट् का भवन पाटलिपुत्र के मध्य में स्थित था। भवन चारों ओर संुदर एवं रमणीक उपवनों तथा उद्यानों से घिरा था।

प्रासाद के इन उद्यानों में लगाने के लिए दूर-दूर से वृक्ष मँगाए जाते थे। भवन में मोर पाले जाते थे। भवन के सरोवर में बड़ी-बड़ी मछलियाँ पाली जाती थीं। सम्राट् प्राय: अपने भवन में ही रहता था और युद्ध, न्याय तथा आखेट के समय ही बाहर निकलता था। दरबार में अच्छी सजावट होती थी और सोने-चाँदी के बर्तनों से आँखों में चकाचौंध पैदा हो जाती थी। राजा राजप्रसाद से सोने की पालकी या हाथी पर बाहर निकलता था। सम्राट् की वर्षगाँठ बड़े समारोह के साथ मनाई जाती थी। राज्य में शांति और अच्छी व्यवस्था रहती थीं। अपराध कम होते थे। प्राय: लोगों के घरों में ताले नहीं बंद होते थे।

सन्दर्भ

 बाहरी कड़ियाँ 
 Surviving text of Indika
 Megasthenes: Indika - Fragment I

श्रेणी:प्राचीन भारत का इतिहास
श्रेणी:राजदूत
छिद्रक

right|200px|thumb|केन्द्र छेदक

शीघ्रातिशीघ्र छेद करने के लिए छिद्रक (Punch) का उपयोग होता है। कागज, दफ्ती, चमड़ा, कपड़ा तथा टिन, लोहा इत्यादि धातुओं के छेद करने के लिए पृथक-पृथक छिद्रक होते हैं। धातु में छेद करने का छिद्रक (punch) मोटी नोंक युक्त एक छोटा सा मजबूत औजार होता है, जिससे बलपूर्वक दबाकर या ठोंककर धातु की किसी पट्टिका इत्यादि में छेद कर दिया जाता है। छेद की आकृति छिद्रक की नोंक के अनुरूप ही होती है, जबकि बरमे से सदैव गोल छेद ही बन सकता है। पतली चीजों में छोटे छेद करने का काम छिद्रक पर हथौड़े या घन की चोट लगाकर किया जाता है। जब बहुत अधिक मात्रा में छेद बनाने, अथवा मोटी चीजों में छेद करने, होते हैं तब छिद्रक को दबाने का काम यंत्रों द्वारा किया जाता है, जो लीवर (lever), पेंचों की दाब या किरों द्वारा चलाए जाते हैं। किरें युक्त यंत्र पट्टे द्वारा और प्लंजर युक्त यंत्र द्रव शक्ति से भी चलाए जाते हैं।

 छिद्रकों का निर्माण 
छिद्रकों को भारतीय मानक विशिष्ट सं. एम/13 (M/13) वर्ग ई (E) में वर्णित कार्बन इस्पात से बनाना चाहिए, जिसमें कार्बन 075 से 0.85%, मैंगनीज 0.4%, गंधक 0.035%, फॉस्फोरस 0.035% और सिलिका 0.20% से अधिक नहीं होनी चाहिए। ब्रिनेल कठोरता (Brinell hardness) 212 से 248 अंक तक होनी चाहिए। इस इस्पात का सामान्यीकरण (normalising) ताप 454 डिग्री सें. तथा तापानुशीतन (annealing) ताप 432 डिग्री सें. होता है। छिद्रक को कठोरीकरण (hardening) के लिए 432 डिग्री सें. तक गरम करके पानी में बुझाया जाता है। इसके पश्चात् मृदुकरण (tempering) करने के लिए छिद्रक को 726 डिग्री सें. तक गरम करने के बाद 255 डिग्री सें. ताप तक ठंडा करना चाहिए, अर्थात् उसकी सतह पर जब कत्थई रंग दिखने लगे तब उसे तेल कें बुझा देना चाहिए। 

 सन्दर्भ 

 बाहरी कड़ियाँ 

श्रेणी:हाथ के औज़ार
श्रेणी:औज़ार
श्रेणी:फर्नीचर बनाने के औज़ार
मकर

thumb|right|अपने वाहन मकर पर सवार माता गंगा 
हिंदू पौराणिक कथाओं, के अनुसार मकर, एक मिथकीय प्राणी है और देवी गंगा और वरुण का वाहन है। यह प्रेम और वासना के हिन्दू देवता कामदेव का प्रतीक चिह्न भी है और उनके ध्वज जिसे कर्कध्वज कहा जाता है पर चित्रित है। 

परंपरागत रूप से मकर को एक जलीय प्राणी माना जाता है और कुछ पारंपरिक कथाओं में इसे मगरमच्छ से जोड़ा गया है, जबकि कुछ अन्य कथाओं में इसे एक सूंस (डॉल्फिन) माना गया है। कुछ स्थानों पर इसका चित्रण एक ऐसे जीव के रूप में किया गया है जिसका शरीर तो मीन का है किंतु सिर एक गज का. पारंपरिक रूप से मकर जल से संबंधित जीव है, वह जल जो अस्तित्व और प्रजनन का स्रोत है। ज्योतिष में, मकर, बारह राशियों में से एक है। 

 सन्दर्भ 
makar jinhone ye shabd aur iska chitra banaya unhone saty ko jaante hue saty ko dabaya chupaya hai isi karan ve ab apne sabse anmol kriti makar ke roop me ho gye waise makar rakam rakam jo stri purush apne sharir par dharan karte hai as like chandi alumina aadi

श्रेणी:हिन्दू धर्म
चूल्हा

right|thumb|200px|इण्डोनेशिया का पारम्परिक चूल्हा। भारत में भी कुछ इसी प्रकार के चूल्हें ग्रामीण क्षेत्रों में आज भी उपयोग किये जाते हैं।
right|thumb|200px|गैस चूल्हा

चूल्हा उष्मा का वह स्रोत है जिससे प्राप्त उष्मा का प्रयोग भोजन पकाने में किया जाता है। चूल्हे कई प्रकार के होते हैं जैसे, मिट्टी का चूल्हा, अंगीठी या सिगड़ी, गैस का चूल्हा और सूक्ष्मतरंग चूल्हा, सौर चूल्हा आदि और इनमे प्रयोग होने वाले ऊर्जा के स्रोत भी भिन्न हो सकते हैं, जैसे लकड़ी, गोबर के उपले, कोयला, द्रवित पेट्रोलियम गैस सौर ऊर्जा और बिजली आदि। 

चूल्हा विभिन्न प्रकार के होते हैं और इनमें उपयोग किए जाने वाले ऊर्जा स्रोत भी अत्यंत महत्वपूर्ण हैं। मिट्टी के चूल्हे अपने प्राकृतिक स्वरूप के लिए प्रसिद्ध हैं, जबकि गैस चूल्हे आधुनिक विभागों में अधिक प्रचलित हैं। सोलर चूल्हे और सूक्ष्मतरंग चूल्हे नवीनतम प्रौद्योगिकी का उत्कृष्ट उदाहरण हैं, जो शुद्ध और स्वास्थ्यप्रद विकल्प प्रदान करते हैं। इन चूल्हों के साथ-साथ, ऊर्जा स्रोतों का चयन भी महत्वपूर्ण है, जैसे कि लकड़ी, गोबर के उपले, कोयला, द्रवित पेट्रोलियम गैस, सौर ऊर्जा और बिजली आदि। इनमें से प्रत्येक का अपना अनूठा योगदान होता है और भोजन बनाने में उपयोग होने वाले ऊर्जा स्रोतों का चयन करते समय इस विषय पर ध्यान देना महत्वपूर्ण है। 
thumb|भारत का पारम्परिक चूल्हा

 सन्दर्भ 

बाहरी कड़ियाँ
डॉ एन साई भास्कर रेड्डी द्वारा डिजाइन किया गया 'गुड स्टोव' स्वयं बनाइये
Understanding Stoves (by sai_bhaskar_reddy)
भारत में चूल्हे अनुमान से अधिक प्रदूषण फैलाते हैं

श्रेणी:भोजन बनाने के उपकरण
श्रेणी:भारतीय खाना बनाने में इस्तेमाल होनेवाले बर्तन
श्रेणी:भारतीय खाना
सम्मोह

सम्मोह (या मनोग्रस्ति) (अंग्रेज़ी:ऑब्सेसिव कंपल्सिव डिसॉर्डर या ओसीडी) एक प्रकार का मनोरोग है।

 निदान 
ऑब्सेशन का शिकार होने वाले व्यक्ति से संपर्क में रहना चाहिये।असाध्य नहीं मनोरोग । हिन्दुस्तान लाइव।।७ अक्टूबर, २००९। डॉ जितेंद्र नागपाल (मनोवैज्ञानिक) उसे एकांगी और आत्मकेंद्रित होने से बचाइए। उससे बातचीत करते रहिए। बातचीत करते रहने से व्यक्ति को उन लतों के बारे में सोचने का समय नहीं मिलता। ध्यान रखने वाली बात है कि ऐसे मरीज को डांटे नहीं, क्योंकि गुस्से और हताशा में वह गलत कदम भी उठा सकता है। 
 
उसे समझाने की कोशिश कीजिए और उसके सोचने के तरीके में बदलाव करें। परिवार वालों को भी समझदार होना चाहिए। उन्हें ऐसी कोई उम्मीद नहीं लगानी चाहिए जिसे वह व्यक्ति पूरा न कर पाए। किसी के सामने उसकी आदत का मजाक मत बनाइए। न ही उसे उत्तेजित करने की कोशिश कीजिए। उसे बस इतना एहसास दिलाइए कि वह आपका खास है। आजकल बहुत से सामाजिक व्यवहार ऑब्सेशन का रूप ले लेते हैं। चूंकि अब लोगों के पास परिवार के लिए समय नहीं।
इसलिए अगर परिवार में किसी को कोई समस्या होती है तो लोग एक दूसरे से बातचीत करके उसे नहीं सुलझा पाते। इसके अलावा पढ़ाई, नौकरी, टूटते संबंध और दूसरी समस्याएं आ खड़ी होती हैं। कई बार ऑब्सेशन इसलिए भी उत्पन्न होता है क्योंकि लोग दूसरों का ध्यान अपनी तरफ बंटाना चाहते हैं। अगर रिश्ते मजबूत हों तो ऐसी समस्याएं नहीं खड़ी होंगी।

 सन्दर्भ 

 बाहरी कड़ियाँ 
 ऑबसेसिव कंपल्सिव संस्था

श्रेणी:मानसिक रोग
उपला

right|thumb|300px|उपले
उपले या कंडे या गोइठा को गाय या भैंस के गोबर को हाथ से आकार देकर और फिर धूप में सुखाकर तैयार किया जाता है। गीले गोबर को आम तौर पर ग्रामीण महिलाएं हाथ से आकार देती हैं और यह प्रक्रिया उपले पाथना कहलाती है। सूखने के पश्चात इनका भंडारण एक गोबर और भूसे से बनी कोठरी जिसे बिटौरा कहते हैं में किया जाता है। इनका उपयोग ग्रामीण क्षेत्रों में खाना पकाने में प्रयुक्त होने वाले ईंधन के रूप में लकड़ियों के साथ या बिना लकड़ियों के किया जाता है।

उपले दो प्रकार के होते हैं, गाय के गोबर के अथवा भैंस के गोबर के ।  हिंदू धर्म में गाय पूजनीय होती है अत: गाय के गोबर के उपले हिंदू धर्म में बहुत ही शुभ माने गए हैं, इनसे हवन पूजन आदि कार्य करने पर अत्यंत ही शुभ फल प्राप्त होता है। ग्रहण लगने पर उपलो को द्वार और खिड़की पर रखने से घर में ग्रहण का दुष्प्रभाव नहीं होता है, एवं वातावरण में शुद्धता रहती है।

 सन्दर्भ 

श्रेणी:पारंपरिक ऊर्जा के स्रोत
भारत के प्रत्येक ग्रामीण क्षेत्र में या गौशालाओं में उपले आसानी से प्राप्त हो जाते हैं, पशु पालक उपलो का निर्माण कर बाजार में बेचते भी हैं। भारतीय बाजार में उपले आसानी से उपलब्ध हो जाते हैं।
श्रेणी:जैव ईंधन
यह ईंधन का एक अच्छा स्रोत है, वह बहुत ही आसानी से उपलब्ध भी है। उपलो पर बना भोजन अत्यंत ही स्वादिष्ट व शुद्ध माना जाता है, प्रत्येक भारतीय इसे बड़े स्वाद से खाते है।
बारकूट

thumb|एक बारकूट संकेत
'बारकूट' (या छड़कूट, या बारकोड / Barcode) किसी आंकड़े या सूचना को मशीन से पढ़े जाने योग्य रूप में निरुपित करने का एक प्रभावी तरीका है। अपने मूल रूप में बारकूट के लिये समान्तर रेखाओं एवं उनके बीच के अन्तराल का उपयोग किया जाता था। इस विधि को एकबिमिय (1 dimensional barcodes) बारकूट कह सकते हैं। बारकूटों को प्रकाशीय पाठकों (optical scanners) की सहायता से पढ़ा जा सकता है जिन्हें बारकूट पाठक (barcode readers) कहते हैं। 

बारकूट अब अन्य पैटर्नों में भी बनाये जाते हैं जिनमें वर्गों, बिन्दुओं, षटभुजों आदि का एक छबि के अन्दर प्रयोग किया जाता है। इसे द्विबिमीय बारकूट (2 dimensional barcodes) कह सकते हैं।

 उपयोग 
 बारकूटों का सर्वप्रथम उपयोग रेलरोड कारों के नामांकन के लिये किया गया।
 इसके बाद सुपरमार्केटों के जाँचचौकियों पर इनका उपयोग किया गया।
 आजकल ये स्वचालित पहचान-पत्र के रूप में सर्वत्र प्रयोग किये जा रहे हैं।

अनुप्रेषित [[
यादृच्छिक लेख
योगदान
प्रयोगपृष्ठ
अनुवाद हेतु लेख
आयात अनुरोध
विशेषाधिकार निवेदन
दान

 लक्ष्य पृष्ठ नाम 
]]
 बाहरी कड़ियाँ 
 आनलाइन बारकूट जनित्र (Online Barcode Generator)
 Nokia E90 Barcode reader feature 
 बारकोड

श्रेणी:कूट
लकड़ी

thumb|right|200px|कई विशेषताएं दर्शाती हुई लकड़ी की सतह
काष्ठ या लकड़ी एक कार्बनिक पदार्थ है, जिसका उत्पादन वृक्षों(और अन्य काष्ठजन्य पादपों) के तने में परवर्धी जाइलम के रूप में होता है। एक जीवित वृक्ष में यह पत्तियों और अन्य बढ़ते ऊतकों तक पोषक तत्वों और जल की आपूर्ति करती है, साथ ही यह वृक्ष को सहारा देता है ताकि वृक्ष खुद खड़ा रह कर यथासंभव ऊँचाई और आकार ग्रहण कर सके। लकड़ी उन सभी वानस्पतिक सामग्रियों को भी कहा जाता है, जिनके गुण काष्ठ के समान होते हैं, साथ ही इससे तैयार की जाने वाली सामग्रियाँ जैसे कि तंतु और पतले टुकड़े भी काष्ठ ही कहलाते हैं।

सभ्यता के आरंभ से ही मानव लकड़ी का उपयोग कई प्रयोजनों जैसे कि ईंधन (जलावन) और निर्माण सामग्री के तौर पर कर रहा है। निर्माण सामग्री के रूप में इसका उपयोग मुख्य रूप भवन, औजार, हथियार, फर्नीचर, पैकेजिंग, कलाकृतियां और कागज आदि बनाने में किया जाता है। लकड़ी का काल निर्धारण कार्बन डेटिंग और कुछ प्रजातियों में वृक्षवलय कालक्रम के द्वारा किया जाता है। वृक्ष वलयों की चौड़ाई में साल दर साल होने वाले परिवर्तन और समस्थानिक प्रचुरता उस समय प्रचलित जलवायु का सुराग देते हैं।

thumb|200px|विभिन्न प्रकार के काष्ठ

 रचना 
 विकास वलय 
 गांठ 

 अंत:काष्ठ और रसदारु 

 विभिन्न प्रकार 
 रंग 
 संरचना 

 जल की मात्रा 
 प्रयोग 
 ईंधन 

 निर्माण कार्य 
 नयी पीढ़ी के काष्ठोत्पाद 
 कला कृतियां 

=== खेल और मनोरंजन का 

सामान ===

 सन्दर्भ 

 बाहरी कड़ियाँ 
 एक्स्प्लोरिंग वुड - लकड़ी के बारे में
 मार्केट_फॉर_वुड (हिन्दी)

*
श्रेणी:वनस्पति शारीरिकी
श्रेणी:जैवनिम्‍ननीय सामग्री
ठाकुरद्वारा

ठाकुरद्वारा (Thakurdwara) भारत के उत्तर प्रदेश राज्य के मुरादाबाद ज़िले में स्थित एक नगर है। यह इसी नाम की तहसील क मुख्यालय भी है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
रामगंगा की कई सहायक नदियाँ यहाँ बहती हैं। यह मुरादाबाद नगर से 49 किमी दूर उत्तरी सीमा पर स्थित है। यहाँ तहसील की कचहरी, अस्पताल तथा विद्यालय हैं। यहाँ सप्ताह में 3 दिन बाजार लगता है। ठाकुरद्वारा विधानसभा क्षेत्र है ।

 उद्योग एवम् शिक्षा
यहाँ सूती कपडे बुनने एवं रंगने का कार्य होता है। यहाँ आशुलिपि की उच्च कोटि की शिक्षा होती है 

 प्रमुख व्यक्ति 
यहां के विधायक नवाब जान खां हैं जो कुंवर सर्वेश के सांसद बनने के उपरान्‍त हुये चुनाव में सपा पार्टी से खड़े होकर जिती है। इनका निवास स्थल वाटिका पैलेश कॉलोनी निकट सागर पब्लिक स्कूल काशीपुर रोड ठाकुरद्वारा। 

● अजय प्रताम सिंह - 2022 के विधानसभा - 26  विधायक प्रत्याशी ,भाजयुमो जिला उपाध्यक्ष पद पर रह चुके हैं।

 इन्हें भी देखें 
 मुरादाबाद ज़िला

 सन्दर्भ 

श्रेणी:मुरादाबाद ज़िला
श्रेणी:उत्तर प्रदेश के नगर
श्रेणी:मुरादाबाद ज़िले के नगर
प्रजामण्डल

प्रजामण्डल भारत में ब्रिटिश शासन के दौरान भारतीय रियासतों की जनता के संगठन थे। 1920 के दशक में प्रजामण्डलों की स्थापना तेजी से हुई। प्रजामण्डल का अर्थ है 'जनता का समूह'।

 परिचय 
भारतीय रियासतों का शासन व्यवस्था ब्रिटिश नियंत्रण वाले भारतीय क्षेत्र से भिन्न थी तथा अनेक रियासतों के राजा प्रायः अंग्रेजों के मुहरे के समान व्यवहार करते थे। शुरुआती दौर में भारतीय राष्ट्रीय कांग्रेस देशी रियासतों में आन्दोलन के प्रति उदासीन रही तथा रियासतों को अपने अभियान से अलग रखा था। परन्तु जैसे-जैसे रियासतों की जनता में निकटवर्ती क्षेत्रों के कांग्रेस चालित अभियानों से जागरूकता बढ़ी, उनमें अपने कल्याण के लिए संगठित होने की प्रवृत्ति बलवती हुई, जिससे प्रजामंडल बने।

हरिपुरा अधिवेशन (1938) में कांग्रेस की नीति में परिवर्तन आया। रियासती जनता को भी अपने-अपने राज्य में संगठन निर्माण करने तथा अपने अधिकारों के लिए आन्दोलन करने की छूट दे दी।

राजस्थान में प्रजामण्डल आन्दोलन
 प्रजामण्डल  स्थापना वर्ष  संस्थापक  टिप्पणी जयपुर प्रजामण्डल  1931, 1936 में पुनः स्थापना हुई  कुरपुरचंद पाटनी  (1931), जमना लाल बजाज (1936 में),
अध्यक्ष चिरंजी लाल मिस्र (1936) उद्देश्य - समाज सुधार और खादी का प्रचार ; 'महिलाएँ = दुर्गा देवी दत्त , जानकी देवी बजाज 
प्रथम अधिवेशन 1938 में
[जेंटल मेंट एग्रीमेंट 17 सितंबर 1942] आजाद मोर्चा   अध्यक्ष बाबा हरिश्चंद्र  गैर सरकारी सदस्य की नियुक्ति मानसिंह द्वितिय द्वारा देवी शंकर तिवाड़ी कोबूंदी प्रजामण्डल  1931  कान्ति लाल और नित्यानन्द  25 मार्च 1948 को राजस्थान संघ में शामिल मारवाड़ प्रजामण्डल  1934  जयनारायण व्यास ; प्रथम अध्यक्ष -भंवरलाल सर्राफ  बीकानेर प्रजामण्डल  1936  मघाराम वैद्य  द्वारा (कोलकाता में)  राज्य के बाहर स्थापित होने वाला प्रजामण्डल धोलपुर प्रजामण्डल  1936  कृष्णदत्त पालीवाल और ज्वाला प्रसाद जिज्ञासु इस प्रजामंडल की स्थापना आर्य समाज के नेता स्वामी श्रदानंद सरस्वती की प्रेरणा से हुई थी मेवाड़ प्रजामण्डल  24 अप्रेल 1938  माणिक्य लाल वर्मा द्वारा (उदयपुर में) ; प्रथम अध्यक्ष - बलवन्त सिंह मेहता ; प्रथम अधिवेशन - उदयपुर में (1941) ; विजयलक्ष्मी पंडित और जे.पी. कृपलानी ने भाग लिया।  1941 मे सर टी विजयराघवाचार्य मेवाड़ के प्रधानमंत्री ने प्रतिबंध हटाया' भरतपुर प्रजामण्डल  1938 (स्त्रोत RBSE 10th)  किशन लाल जोशी और मास्टर आदित्येन्द्र  शाहपुरा प्रजामण्डल  1938  रमेश चन्द्र ओझा और लादूराम व्यास  उत्तरदायी शासन स्थापित करने वाला प्रथम देशी राज्य शाहपुरा किशनगढ़  प्रजामण्डल  1939  कांतिलाल चोथानी और जमालशाह   अलवर प्रजामण्डल  1938  हरिनारायण शर्मा और कुंजबिहारी मोदी  करौली  प्रजामण्डल  1938 (स्रोत RBSE 10th)  त्रिलोकचन्द माथुर  कोटा प्रजामण्डल  1939  अभिन्न हरि और पं. नयनु राम शर्मा (कोटा में राष्ट्रीयता के जनक )  सिरोही प्रजामण्डल  1939  गोकुल भाई भट्ट (राजस्थान के गाँधी )  कुशलगढ़ प्रजामण्डल  1942  भंवर लाल निगम  बांसवाडा प्रजामण्डल  1943  भूपेन्द्र नाथ त्रिवेदी और हरिदेव जोशी  डूंगरपुर प्रजामण्डल  1944  भोगीलाल पांड्या (बागड़ के गाँधी)  प्रतापगढ़ प्रजामण्डल  1945  अमृत लाल पाठक और चुन्नीलाल जैसलमेर  1945  मीठालाल व्यास  झालावाड प्रजामण्डल  1946  मांगीलाल भव्य और कन्हैया लाल मित्तल 

इन्हें भी देखें
देशी रियासत
अखिल भारतीय किसान सभा

 बाहरी कड़ियाँ 
 राजस्थान में प्रजा मंडल आन्दोलन (IGNCA)

श्रेणी:भारतीय स्वतन्त्रता संग्राम
श्रेणी:प्रजामंडल
जॉर्ज ई स्मिथ

thumb|right|जॉर्ज एल्वुड स्मिथ
जॉर्ज एल्वुड स्मिथ (जन्म- 10 मई 1930) एक अमेरिकन वैज्ञानिक हैं। जो कि आवेश-युग्मित युक्ति (चार्ज कपल्ड डिवाइज़, या सीसीडी) के सह-आविष्कर्ता हैं। उन्हें 2009 के भौतिकी के नोबेल पुरस्कार के एक चतुर्थांश से सम्मानित किया गया है। यह पुरस्कार उन्हें "एक छविकारी अर्धचालक परिपथ अर्थात् सीसीडी संवेदक के आविष्कार" के लिए दिया गया है।.

स्मिथ का जन्म व्हाइट प्लेन्स, न्यू यॉर्क में हुआ। उन्होंने सं.रा. नौसेना में सेवा की तथा पेनसिल्वानिया विश्वविद्यालय से 1955 में बीएससी की उपाधि प्राप्त की तथा 1959 में शिकागो विश्वविद्यालय में केवल तीन पृष्ठों के शोधप्रबंध (डिसर्टेशन) के साथ पीएचडी की उपाधि प्राप्त की। उन्होंने 1959 से 1986 तक बेल् लैब्स में, मर्रे हिल, न्यू जर्सी में कार्य किया, जहाँ उन्होंने नोवेल लेसरों तथा अर्धचालक युक्तियों पर अनुसंधान का नेतृत्व किया। अपनी कार्यावधि में स्मिथ को दर्जनों पेटेंट प्रदान किये गये तथा अंततः वे वीएलएसआई युक्ति विभाग के प्रधान बने।.

1969 में स्मिथ तथा विलार्ड बॉयल ने आवेश-युग्मित युक्ति का आविष्कार किया, जिसके लिए उन्होंने 1973 में फ्रैंकलिन संस्थान का स्टुअर्ट बैलैन्टाइन पदक प्राप्त किया, तथा 1974 का आईट्रिपलई मॉरिस एन. लीबमैन् मैमोरियल अवार्ड और 2006 का चार्ल्स स्टार्क ड्रैपर पुरस्कार और 2009 का भौतिकी का नोबेल पुरस्कार प्राप्त किया। 

बॉयल व स्मिथ दोनों ही जुनूनी खेवैये भी थे, जिन्होंने कई यात्राएँ साथ-साथ कीं। सेवानिवृत्ति के पश्चात् स्मिथ ने अपनी पत्नी जैनेट् के साथ पाँच वर्ष तक संसारव्यापी नौयात्रा की। अन्ततः 2001 में उन्होंने अपने इस शौक को त्याग दिया।

 इन्हें भी देखें 
 नोबेल पुरस्कार विजेताओं की सूची 

 सन्दर्भ 

 बाहरी कड़ियाँ 

 Nobel Prize information
 George E. Smith Biography at the National Academy of Engineering website
 Invention Hall of Fame Biography

श्रेणी:नोबेल पुरस्कार विजेता भौतिक विज्ञानी
राजसमन्द

राजसमन्द (Rajsamand) भारत के राजस्थान राज्य के राजसमन्द ज़िले में स्थित एक शहर है। यह ज़िले का मुख्यालय भी है। इसका नाम राजसमन्द झील पर पड़ा है, जो 17वीं शताब्दी में मेवाड़ के राणा राज सिंह प्रथम द्वारा बनाई गई एक कृत्रिम झील है। राजसमन्द संगमरमर की एक बड़ी और प्रसिद्ध मंडी है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

भूगोल
राजसमंद  पर स्थित है। इसकी समुद्र तल से औसत ऊंचाई 547 मीटर (1794 फीट) है।

जनसांख्यिकी
भारत की 2011 जनगणना के अनुसार राजसमन्द में 67,798 निवासी थे, जिनमें से 35,033 पुरुष और 32,765 स्त्रियाँ थीं। इनमें से 0-6 वर्षों की आयु के बच्चों की संख्या 8,121 थी। साक्षरता दर 84.22% था, जो 66.11% के राज्य औसत साक्षरता दर से अधिक था। पुरुषों का साक्षरता दर 92.52% और स्त्रियों का 75.42% था।

अर्थव्यवस्था
यद्यपि राजस्थान की अधिकांश अर्थव्यवस्था कृषि पर आधारित है, राज्य का यह हिस्सा खनिज संसाधनों से समृद्ध है। क्षेत्र संगमरमर, ग्रेनाइट और पत्थर की अन्य मूल्यवान किस्मों के प्रमुख भारतीय आपूर्तिकर्ताओं में से एक है। दरीबा और जावर की खदानें जस्ता, चांदी, मैंगनीज इत्यादि के लिए अयस्कों की प्रमुख भारतीय स्रोत हैं। अधिकांश आबादी संगठित और असंगठित खनन-संबंधित कार्यों में लगी हुई है। अन्य लोग टायर और तंबाकू कारखानों में कार्य करते हैं।

पर्यटन आकर्षण
उदयपुर (झीलों का शहर) के शानदार शहर से लगभग 62 किमी दूर स्थित, राजसमंद अपने आप में बहुत ही प्राकृतिक रूप से सौंदर्य से भरपूर है। अरावली की विस्तृत श्रृंखला से घिरा, यह आश्चर्यजनक राजसमंद झील का घर है। जिले में स्थित कुम्भलगढ़ किला एक और लुभावनी वास्तुशिल्प चमत्कार है जो देखने लायक है। एक पहाड़ी की चोटी पर स्थित, यह अपनी विशाल सीमा की दीवार के लिए जाना जाता है जो आकार में चीन की महान दीवार के बाद दूसरे स्थान पर है। सांस्कृतिक दृष्टि से, राजसमंद का एक गाँव जिसने दुनिया में अपनी पहचान बनाई है, वह पिपलांत्री गाँव है। जब भी गाँव में लड़की पैदा होती है, तो गाँव के सदस्य द्वारा 111 पौधे लगाने की प्रथा है।

 इन्हें भी देखें 
 राजसमन्द झील
 राजसमन्द जिला

 बाहरी कड़ियाँ 
 राजसमन्द के समाचार (हिन्दी ब्लॉग)

 सन्दर्भ 

श्रेणी:राजस्थान के शहर
श्रेणी:राजसमन्द ज़िला
श्रेणी:राजसमन्द ज़िले के नगर
डिस्टेंपर

right|thumb|200px|उन्नीसवीं शती का एक मंगोलियायी थांका जो डिस्टेम्पर से बना है
डिस्टेंपर दीवारों पर पुताई करने के लिए एक विशेष प्रकार का लेप है, जो पानी में घोलकर पोता जाता है। रंग करने का यह सबसे पुराना साधन है। यूनान और मिस्रवाले इसका बहुत उपयोग करते थे।

 परिचय 
सबसे सादा डिस्टेंपर, जिसे कभी-कभी सफेदी भी कह देते हैं, खड़िया, सरेस और पानी मिलाकर बनाया जाता है। सरेस बाँधने का काम करता है, जिससे लेप रगड़ से उतर न जाय। इस प्रकार बनाए हुए डिस्टेंपर बहुत सस्ते होते हैं, काफी क्षेत्र ढक लेते हैं और बड़ी कूँची या ब्रश से सरलता से पोते जा सकते हैं, किंतु पानी से धोने पर ये छूट भी जाते हैं। इसलिए ये प्राय: भीतरी छत पोतने के लिए, या मामूली सजावट के लिए, भीतर ही प्रयुक्त होते हैं। कालांतर में पुताई मैली हो जाने पर आसानी से धोई जा सकती है और दुबारा डिस्टेंपर करने में विशेष व्यय नहीं पड़ता।

बाजार में डिस्टेंपर गाढ़े लेप या लेई जैसे भी मिलते हैं और सूखे चूर्ण जैसे भी। लगाने से पहले इनमें केवल ठंडा, या गुनगुना (जैसा निदेश हो), पानी मिलाने भर की आवश्यकता रहती है। अच्छे डिस्टेंपर में कुछ नील भी पड़ा होता है, जिससे रंग में निखार आता है। इसमें थोड़ी फिटकरी या सोहागा भी डाला जाता है, जिससे वह रखे रखे ही जम न जाए। जो डिस्टेंपर बाहर खुले में लगाने के लिए होते हैं, उनमें तेल की कुछ मात्रा होती है और उन्हें पानी के बजाय विशेष द्रव में ही घोला जाता है।

सूखा डिस्टेंपर बनाने के लिए सभी चीजें बिल्कुल सूखी हालत में पीसी जाती हैं। यदि तनिक भी नमी हुई तो चूर्ण की टिक्की बन जाएगी और वह सख्त हो जाएगी। सूखे चूर्ण को मुलायम रखने के लिए उसमें थोड़ा सोहागा, सैलिसिलिक अम्ल, फिटकिरी या अन्य कोई सूखा प्रतिरक्षी मिला दिया जाता है। रंगीन डिस्टेंपर बनाने के लिए कोई ऐसा सूखा रंजक मिलाया जाता है, जिसपर चूने या क्षार का प्रभाव न पड़ता हो और जिसका रंग स्थायी हो।

 धुलाईसह डिस्टेंपर 
धुलाईसह डिस्टेंपर, जिसे जलरोगन भी कहते हैं, उत्कृष्ट कोटि का डिस्टेंपर है। इसमें कुछ तेल या वार्निश मिली रहती है, जो इसे और भी पक्का कर देती है। यह सूखने पर पानी में नहीं घुलता, इसलिए ऐसे डिस्टेंपरवाली दीवारें साफ ठंढे पानी के कपड़े से पोंछ देने से ही साफ हो जाती हैं। इनमें खड़िया के अतिरिक्त कुछ लिथोफोन, जस्तेवाला सफेदा या कोई प्रबल रंजक मिला रहता है, जिससे इनकी आच्छादन क्षमता बढ़ जाती है और आवरण शक्ति भी। हाँ, तेल या वार्निश मिले होने के कारण ये केवल लेई के रूप में ही बिकते हैं, जिसमें ठंढा या गुनगुना पानी मिलाने भर की आवश्यकता रहती है।

 पोतने की विधि 
डिस्टेंपर उपयुक्त मात्रा में पानी में घोलकर ब्रश से पोता जाता है। पोतने के बाद उसके सूखने से पहले ही सतह पर एक मुलायम ब्रश फेर दिया जाता है, जिससे सतह पर ब्रश के निशान न रह जाएँ। बड़े क्षेत्र में ब्रश द्वारा डिस्टेंपर करने में देर लगती है और रंग में कुछ अंतर आने की आशंका रहती है, इसलिए बहुधा फुहार मशीन का उपयोग किया जाता है। कभी-कभी दीवार की सतह ही धब्बों के कारण, या अनेक प्रकार के प्लास्टरों के कारण, डिस्टेंपर से एक सा रंग ग्रहण करने में असमर्थ रहती है। ऐसी दशा में डिस्टेंपर करने से पहले अस्तर लगाना पड़ता है। डिस्टेंपर बनानेवाली कंपनियाँ ही उपयुक्त अस्तर भी बनाती हैं। 

 बाहरी कड़ियाँ 
 Distemper paintings.
 A modern example.
 A modern example.

श्रेणी:गृहोपयोगी वस्तुएँ

ja:絵具#水性の絵具
नौरोज़ त्यौहार

अंगूठाकार|नोरोज त्योहार
कजाकिस्तान और मध्य एशिया के अन्य देशों में वर्ष के पहले दिन के रूप में 22 मार्च को मनाया जाने वाला यह एक गैर धार्मिक उत्सव है। यहमहाविषुव या वसंत के समय दिन और रात के बराबर होने के दिन मनाया जाता है। यह प्रकृति प्रेम का उत्सव है। 
 उत्सव की तैयारी 
इसकी पूर्व-संध्या पर, लोग अपने घरों की सफ़ाई करते हैं, अपने उधार चुका देते हैं और अपने विरोधियों सेबैर मिटाते हैं क्योंकि यह माना जाता है कि नौरिज़ के घर में आने के बाद सभी बीमारियाँ और विफलताएँ दूर हो जाएँगी। इस शाम को घर के सभी बर्तन दूध, आइरन (दही), अनाज और झरने के पानी से भरे जाते हैं जो आने वाले वर्ष में प्रचुरता काप्रतीक है। सहेतग 
 उत्सव का आरंभ 
सूर्योदय के साथ ही उत्सव शुरु हो जाता है। सुबह, सभी वयस्क, नवयुवक और बच्चे फावड़े उठाते हैं, किसीझरने या आरिक (छोटी नहर) पर जाते हैं और उसे साफ़ करते हैं। वे सम्माननीय वृद्धलोगों के मार्गदर्शन में पेड़ भी लगाते हैं। इस प्रक्रिया के दौरान, उन्हें कहनापड़ता है: ‘’लोगों की स्मृति में एक पूरा झुण्ड छोड़कर जाने से अच्छा है एक पेड़छोड़कर जाना’’ और ‘’यदि आप एक पेड़ काटेंगे तो आपको दस पेड़ लगाने होंगे!’’ 

इस रिवाज़ के पूरा होने के बाद, चमकीले कपड़ों में सजे तीन हरकारे पूरे गाँव में सबको उत्सव में शामिलहोने का निमंत्रण देते हैं। कभी-कभी ये कज़ाक परीकथाओं के हीरोज़, अल्डर कोसे, झिरेन्शी और सुन्दर काराशश की तरह भी सजते हैं। 
 खान-पान 
उत्सव के भोज के लिए नौरिज़ कोज़े (दही वाला सूप) बनाया जाता है। दोपहरमें एक बैल की बलि दी जाती है और उसके माँस से एक विशेष पकवान बनाया जाता है। इसेबेल-कोटरर (शरीर को सीधा करने वाला) कहा जाता है। इसे बनाने के लिए केवल एक नियम का ध्यान रखना पड़ता है और वो ये कि इसमें पड़ने वालीवस्तुओं की संख्या सात होनी चाहिए। सात का अंक सप्ताह के सात दिनों काप्रतिनिधित्व करता है।
प्रत्येक परिवार में दोपहर को लोग दस्तरखान बिछाकर बैठते हैं। भोजन से पूर्व और पश्चात मुल्ला पूर्वजों को समर्पित प्रार्थनाएँ पढ़ताहै। भोजन के अंत में, सबसे बुजुर्ग व्यक्ति आशीर्वाद देता है। इस दिन अक्साकल (वृद्ध) और आजे (बूढ़ी महिला) के होठों सेआशीर्वाद पाना बहुत बड़ा सम्मान माना जाता है। 
 विभिन्न आयोजन 
उत्सवमें, सबके साथ खेलने वाले खेल, पारंपरिक घुड़दौड़ और अन्य प्रतिस्पर्धाएँ शामिलहोती हैं। ‘’आइकिश-उइशिश’’ (एक दूसरे की ओर) और ‘’औदरीस्पेक’’ (अच्छे घुड़सवार) इस उत्सव के लोकप्रिय खेल हैं। लड़के और लड़कियाँ दोनों ही इनमें भाग लेते हैं। 
दिन के अंत में मुशायरा होता है। दो अकिन (शायर) एक गायनप्रतियोगिता में भाग लेते हैं। स्पर्धा दिन डूबने पर समाप्त होती है जब, आम धारणाके अनुसार अच्छाई ने बुराई को हराया था। यह त्योहार, लोगों के आग जलाने, गाँव मेंमशालें लेकर निकलने और नाचने-गाने के साथ समाप्त होता है।

 सन्दर्भ 
चंदामामा

श्रेणी:इस्लाम त्यौहार
श्रेणी:IRAN
गोपबंधु दास

thumb|भुवनेश्वर के राज्य संग्रहालय में गोपबन्धु दास की प्रतिमा
गोपबंधु दास (१८७७-१९२८) ओड़िशा के एक सामाजिक कार्यकर्ता, स्वतंत्रतता संग्राम सेनानी एवं साहित्यकार थे। उन्हें उत्कळ मणि के नाम से जाना जाता है। ओड़िशा में राष्ट्रीयता एवं स्वाधीनता संग्राम की बात चलाने पर लोग गोपबंधु दास का नाम सर्वप्रथम लेते हैं। ओड़िशा वासी उनको "दरिद्रर सखा" (दरिद्र के सखा) रूप से स्मरण करते हैं। ओड़िशा के पुण्यक्षेत्र पुरी में जगन्नाथ मंदिर के सिंहद्वार के उत्तरी पार्श्व में चौक के सामने उनकी एक संगमर्मर की मूर्ति स्थापित है। उत्कल के विभिन्न अंचलों को संघटित कर पूर्णांग ओड़िशा बनाने के लिये उन्हांने प्राणपण से चेष्टा की। उत्कल के विशिष्ट दैनिक पत्र "समाज" के ये संस्थापक थे।

 जीवनी 
right|thumb|250px|उत्कलमणि की प्रतिमा (कोलकाता में)
गोपबंधु दास का जन्म सन् 1877 ई. में पुरी जिले के सत्यवादी थाना के अंतर्गत "सुआंडो" नामक एक क्षुद्र पल्ली (गाँव) में हुआ था। जून, सन् 1928 ई. में केवल 53 वर्ष की अवस्था में उनका देहांत हुआ। यद्यपि जीविका अर्जन के लिये उन्होंने वकालत की, तथापि शिक्षक के जीवन को वे सदा आदर्श जीवन मानते थे। कुछ दिनों तक उन्होंने शिक्षण कार्य किया भी था। अंग्रेजी शासन में पराधीन रहकर भी उन्होंने स्वाधीन शिक्षापद्धति अपनाई थी। बंगाल के शांतिनिकेतन की तरह उड़ीसा के सत्यवादी नामक स्थान में खुले आकाश के नीचे एक वनविद्यालय खोला था और वहाँ बकुलवन में छात्रों को स्वाधीन ढंग से शिक्षा दिया करते थे। उन्हीं की प्रेरणा से उड़ीसा के विशिष्ट जननेता और कवि स्वर्गीय गोदावरीश मिश्र और उत्कल विधानसभा के वाचस्पति (प्रमुख) पंडित नीलकंठ दास ने इस वनविद्यालय में शिक्षक रूप से कार्य किया था। सत्यवादी वन विद्यालय के पाँच प्रतिष्ठापक गोपबंधु, नीलकंठ, गोदावरीश, आचार्य हरिहर व कृपासिन्धु दास  आधुनिक ओड़िशा के “पंच सखा” कहलाते हैं ।

 साहित्यिक कृतियाँ 
बचपन से ही गोपबन्धु में कवित्व का लक्षण स्पष्ट भाव से देखा गया था। स्कूल में पढ़ते समय ही ये सुन्दर कविताएँ लिखा करते थे। सरल और मर्मस्पर्शी भाषा में कविता लिखने की शैली उनसे ही आम्रभ हुई। ओड़िया साहित्य में वे एक नए युग के स्रष्टा हुए, उसी युग का नाम "सत्यवादी युग" है। सरलता और राष्ट्रीयता इस युग की विशेषताएँ हैं। "अवकाश चिंता", "बंदीर आत्मकथा" और "धर्मपद" प्रभृति पुस्तकों में से प्रत्येक ग्रंथ एक एक उज्वल मणि है। "बंदीर आत्मकथा" जिस भाषा और शैली में लिखी गई है, ओड़िया भाषी उसे पढ़ते ही राष्ट्रीयता के भाव से अनुप्राणित हो उठते हैं। "धर्मपद" पुस्तक में "कोणार्क" मंदिर के निर्माण पर लिखे गए वर्णन को पढ़कर ओड़िया लोग विशेष गौरव का अनुभव करते हैं। यद्यपि ये सब छोटी छोटी पुस्तकें हैं, तथापि इनका प्रभाव अनेक बृहत् काव्यों से भी अधिक है।

 बाहरी कड़ियाँ 
 पुण्यतिथि पर याद किये गए गोपबंधु दास
 Gopabandhu in Orissa Review * September - October - 2006 e-magazine published by Govt. of Orissa
 Online version of 'The Samaja' Originally Founded by Utkalamani Gopabandhu Das in the year 1919

श्रेणी:ओड़िशा
श्रेणी:साहित्यकार
श्रेणी:भारतीय स्वतन्त्रता संग्राम
श्रेणी:ओड़िया के लोग
89

वर्ष 02 (LXXXIX) जूलियन कैलेंडर का (लिंक संपूर्ण कैलेंडर को प्रदर्शित करेगा) गुरूवार को शुरू होने वाला एक सामान्य वर्ष था।
__NOTOC__

 घटनाएं 

 स्थान के अनुसार 

 यूरोप: 

 डेसिबेलस के खिलाफ़ युद्ध में मदद करने के लिए लीजियो त्रयोदश जेमिना को डेकिया भेजा गया।
 एक्विनकम (आधुनिक बुडापेस्ट) की स्थापना की गई।

 एशिया 

 चीनी हान राजवंश के योनगुआन युग का पहला वर्ष.
 इख बयान के युद्ध में दक्षिणी क्ज़ियांग्नू से संबद्ध डाउ क्ज़ियान (मृ. 92) के अधीन हान चीनी सेना - जून ने उत्तरी क्ज़ियांग्नू पर विजय हासिल की।

 विषय अनुसार 

 धर्म 

 पॉलीकार्पस की जगह प्लूटार्च का कॉन्स्टंटिनोपल धर्म का प्रधान बनना.
 एक धर्म-परिवर्तित यहूदी विद्वान द्वारा मैथ्यू के धर्म-सिद्धांत का सीरिया या फोनेशिया में प्रकाशन.

 जन्म 

 मृत्यु 

श्रेणी:89
श्रेणी:लेख में स्रोतों की कमी (Erik9bot)

als:80er#Johr 89
इस्सस का युद्ध

300px|right|
इस्सस का युद्ध ईरान के राजा दारा और और सिकंदर के बीच हुआ था। यह युद्ध 333 ई.पू. के अक्टूबर/नवम्बर में दक्षिणी अनातोलिया में हुआ था। इसमें सिकन्दर की सेना विजयी रही थी। 

 परिचय 
सीरिया में फ़रात नदी से थोड़ी दूर पर मिरियांद्रस के पास अलेक्जेंड्रिया था वहीं उत्तर की ओर इस्सस के मैदान में दारा की फौजें खड़ी थीं और दक्षिण की ओर अपने रिसालों और पैदलों के साथ मकदूनिया का राजा सिकंदर डटा था। दारा की सेनाएँ देली की धारा के दोनों ओर चलकर ग्रीक सेना पर हमले के लिए बढ़ीं। इधर सिकंदर ने दारा की हरावल पर हमला किया। हरावल टूट गई। ईरानी सेना बड़ी संख्या में मारी गई। डियोडोरस और प्लूटार्क ने यह संख्या 1 लाख 10 हजार बताई है। मृत मकदूनियाई सैनिकों की संख्या साढ़े चार सौ ही बताई जाती है जिसे सहीं नहीं माना जाता। 

ईरान के विरुद्ध सिकंदर का यह पहला अभियान था, अंतिम अभियान 331 ई.पू. में हुआ। दारा के पूर्वजों ने कभी ग्रीस पर चढ़ाई कर एथेंस को जला डाला था और ईरान की विजय करते समय सिकंदर भूला न था कि उसे ईरान और उसके सम्राट् के प्रतिनिधि दारा तृतीय से बदला लेना है। ईरान की राजधानी पर्सिपोलिस को जलाकर उसने एथेंस का बदला लिया पर वह अरबला की लड़ाई के बाद हुआ जो बाख्त्री पर उसके हमले के पहले ईरान के विरुद्ध अंतिम अभियान था।

इस्सस के युद्ध में ईरान के विध्वंस का आरंभ था जिसके परिणाम में सीरिया से हिंदूकुश और आमू दरिया तक एशिया की जमीन सिकंदर के अधिकार में आ गई। इस्सस के युद्ध ने प्रमाणित कर दिया कि शत्रु की सेना की संख्या चाहे जितनी बड़ी हो, विजय संख्या से नहीं, सैन्य संचालन के कौशल से होती है। दारा के पास संख्या थी, सिकंदर के पास रणकौशल था।

 इन्हें भी देखें 
 इप्सस का युद्ध

श्रेणी:युद्ध
इंका सभ्यता

इंका दक्षिण अमेरीका के मूल निवासिओं (रेड इण्डियन जाति) की एक गौरवशाली उपजाति थी। इंका प्रशासन के सम्बन्ध में विद्वानों का ऐसा मत है कि उनके राज्य में वास्तविक राजकीय समाजवाद (स्टेट सोशियलिज्म) था तथा सरकारी कर्मचारियों का चरित्र अत्यंत उज्ज्वल था। इंका लोग कुशल कृषक थे। इन्होंने पहाड़ियों पर सीढ़ीदार खेतों का प्रादुर्भाव करके भूमि के उपयोग का अनुपम उदाहरण प्रस्तुत किया था। आदान-प्रदान का माध्यम द्रव्य नहीं था, अत: सरकारी करों का भुगतान शिल्पों की वस्तुओं तथा कृषीय उपजों में किया जाता था। ये लोग खानों से सोना निकालते थे, परंतु उसका मंदिरों आदि में सजावट के लिए ही प्रयोग करते थे। ये लोग सूर्य के उपासक थे और ईश्वर में विश्वास करते थे। 

 इतिहास 
right|thumb|200px|१४३८-१५२७ ईसवी के काल में इंका सभ्यता का विस्तार

सन् ११०० ई. तक इंका लोग अपने पूर्वजों की भान्ति अन्य पड़ोसियों के जैसा जीवन ही व्ययतीत करते थे, परंतु लगभग सन् ११०० ई. में कुछ परिवार कुसको घाटी में पहुँचे जहाँ उन्होंने आदिम निवासियों को परास्त करके कुज़्को नामक नगर का शिलान्यास किया। यहाँ उन्होंने लामा नामक पशु के पालन के साथ-साथ कृषि भी आरंभ की। कालांतर में उन्होंने टीटीकाका झील के दक्षिण पश्चिम में अपने राज्य को प्रशस्त किया। सन् १५२८ ई. तक उन्होंने पेरू, ईक्वाडोर, चिली तथा पश्चिमी अर्जेंटीना पर भी अधिकार कर लिया। परन्तु यातायात के साधनों के अभाव में तथा गृहयुद्ध के कारण इंका साम्राज्य छिन्न-भिन्न हो गया।

 इन्हें भी देखें 
 माया सभ्यता

 बाहरी कड़ियाँ 
 अमेरिका की प्राचीन सभ्याताएं और भारत

श्रेणी:प्राचीन सभ्यताएँ
श्रेणी:दक्षिण अमेरिका का इतिहास
कज़ाख़िस्तान तेंगे

तेंगे कज़ाख़िस्तान की मुद्रा है। यह 100 तीन में विभाजित है। इसका चलन 15 नवम्बर 1993 को सोवियत रूबल (1 तेंगे = 500 सोवियत रूबल) के स्थान पर शुरू किया गया था।। इसका ISO-4217 कोड KZT है। कजाख और अन्य भाषाओं तुर्कीक भाषाओं में तेंगे शब्द का अर्थ तराजू होता है। शब्द का मूल तुर्कीक शब्द teğ है, जिसका अर्थ है बराबर।

 इतिहास 
सोवियत संघ के विघटन के बाद बने सीआईएस देशों में कज़ाख़िस्तान अंतिम देश था, जिसने राष्ट्रीय मुद्रा जारी की। 1991 में डिजाइनरों के एक विशेष समूह बनाया गया, जिसने 12 नवम्बर 1993 को कज़ाख़िस्तान राष्ट्रपति ने कज़ाख़िस्तान गणराज्य के राष्ट्रीय मुद्रा शुरू करने के एक फरमान जारी किया। 15 नवम्बर 1993 को तेंगे प्रचलन में लाया गया। इस प्रकार से 15 नवम्बर को कजाखस्तान गणराज्य के राष्ट्रीय मुद्रा दिवस के रूप में मनाया जाता है। 1995 में कज़ाख़िस्तान में टकसाल खोला गया। तेंगे के नोटों की पहली खेप की छपाई ब्रिटेन में हुई थी और सिक्कों की पहली खेप जर्मनी में ढाली गई थी।
left|270 px|अग्रपक्ष 
left|270 px|पृष्ठपक्ष 
1000 tenge commemorative banknote for 2010 year - the Chairmanship of Kazakhstan in OSCE

श्रेणी:मुद्रा
डेविड सी. लेन

डेविड क्रिस्टोफर लेन का जन्म 29 अप्रैल 1956 में, बर्बैंक, कैलीफोर्निया में हुआ और वे वाल्नेट, कैलीफोर्निया के माऊंट सैन एंटोनियो कालेज में दर्शनशास्त्र और समाजशास्त्र के प्रोफेसर हैं। इन्हें अपनी पुस्तक 'द मेकिंग ऑफ अ स्पिरीचुअल मूवमेंट: द अनटोल्ड स्टोरी ऑफ पॉल ट्विचटेल एंड एकंकार' में एकंकार (En-Eckankar) को संप्रदाय के तौर पर और उसके संस्थापक को साहित्यिक चोरी के लिए पहचानने के लिए सबसे अधिक जाना जाता है। भारत में इन्हें नए धार्मिक आंदोलनों विशेषकर राधास्वामी मत पर उनके शोध और भारत के आमूलपरिवर्तनवादी और सुरत शब्द योग के साधक और खोजी फकीर बाबा फकीर चंद को पाश्चात्य जगत में परिचित कराने के लिए भी जाना जाता है। लेन ने एक पुस्तक 'द अननोइंग सेज:लाइफ एंड वर्क ऑफ बाबा फकीर चंद' का संपादन और प्रकाशन किया। इस पुस्तक की भूमिका जो लेन ने लिखी है वह सुरत शब्द अभ्यासियों (योगियों) के आंतरिक अनुभवों के वैज्ञानिक पक्षों का वर्णन करती है और फकीर की बेबाक उक्तियों को समेटे हुए हैं।http://elearn.mtsac.edu/dlane/The%20Unknowing%20SageMINI.pdf . Retrieved on 2009-09-19. लेन ने सैन डीगो में यूनीवर्सिटी ऑफ कैलीफोर्निया से डॉक्टरेट (पीएच. डी) और 'सोशियॉलॉजी ऑफ नॉलेज' में स्नात्कोत्तर डिग्री (एम ए) किया हुआ है। इसके अतिरिक्त इन्होंने 'धार्मिक घटना-क्रिया-विज्ञान (दृश्यप्रपंचशास्त्र) और उसका इतिहास' में भी 'एम ए' किया हुआ है। इस समय ये कैलीफोर्निया स्टेट यूनीवर्सिटी में 'धार्मिक अध्ययन' के प्राध्यापक हैं और संप्रदायों सहित नए धार्मिक आंदोलनों के अध्ययन के विशेषज्ञ हैं। जन्म से रोमन कैथोलिक हैं। 1978 में राधास्वामी सत्संग ब्यास के बाबा सत्गुरु चरण सिंह से नामदान लिया। बाद में इनका हृदय परिवर्तन हुआ और इन्होंने सभी तो नहीं परंतु कुछ शिक्षाओं को त्याग दिया। Yahoo! Group davidchristopherlane message. अपने एक इंटरव्यू में लेन ने कई धार्मिक आंदोलनों के समर्थकों से मिल रही हत्या की धमकियों की भी बात की है।["एकंकार: अ फॉर्मर मेंबर रीविज़िट्स द मूवमेंट"]. डोडी बेल्लेमी, सैन डीगो रीडर, जून 22, 1995 https://web.archive.org/web/20010804111651/http://www.geocities.com/eckcult/dodie.html]

 एक लेखक के तौर पर (अंग्रेज़ी में लिखी पुस्तकें) 
 मेकिंग ऑफ अ स्पिरीचुअल मूवमेंट (1978) 
 द राधास्वामी ट्रेडीशन (1992)
 द अननोइंग सेज:लाइफ एंड वर्क ऑफ बाबा फकीर चंद (1993)
 द मेकिंग ऑफ अ स्पिरीचुअल मूवमेंट: द अनटोल्ड स्टोरी ऑफ पॉल ट्विचटेल एंड एकंकार, डेल मार प्रैस 1993, ISBN 0-9611124-6-8
 एक्सपोज़िंग कल्ट्स (1994)
 DA: The Strange Case of Franklin Jones (1995)
 द एनचांटिड लैंड (1995)

 इन्हें भी देखें 
 राधास्वामी मत
 सुरत शब्द योग
 बाबा फकीर चंद

 सन्दर्भ 

 बाहरी कड़ियाँ 
 न्यूरल सर्फर लेन की ऑनलाइन डायरी
 .mtsac.edu/डीलेन/ न्यूरल सर्फर 2008 संस्करण
 Document from CESNUR एमएसआईए के विरुद्ध लेन की लड़ाई का विवरण
 Legal document from CESNUR MSIA versus David C. Lane
 

श्रेणी:दार्शनिक
श्रेणी:जीवित लोग
श्रेणी:समाजशास्त्री
श्रेणी:1956 में जन्मे लोग
पोषक तत्व

thumb|सागर में पोषण चक्रएक पोषक तत्व या पोषकतत्व वह रसायन हैं जो जीवों को पोषण प्रदान करते हैं और उनके शरीर को समृद्ध करते हैं। यह ऊतकों का निर्माण और उनकी मरम्मत करते हैं, यह शरीर को उष्मा और ऊर्जा प्रदान करते हैं और यही ऊर्जा शरीर की सभी क्रियाओं को चलाने के लिए आवश्यक होती है। पोषक तत्वों के सेवन के विभिन्न तरीके हैं। जहां प्राणी यह तत्व अपने भोजन से प्राप्त करते हैं, वहीं पादप इनको अपनी जड़ों के माध्यम से सीधे मिट्टी से या अपने वातावरण से प्राप्त करते हैं। कुछ पौधे, जिन्हें मांसभक्षी पादप कहा जाता है पहले कीट, पतंगो आदि को बाहर अपने पाचक रस से पचा कर फिर उनसे प्राप्त पोषक तत्वों को चूस लेते हैं। पोषक तत्वों के प्रभाव उनकी ली गयी खुराक पर निर्भर करते हैं। 

जैविक पोषक तत्वों में कार्बोहाइड्रेट, वसा, प्रोटीन (अमिनो अम्ल) और विटामिन शामिल हैं। अकार्बनिक रासायनिक यौगिकों, जैसे खनिज लवण, पानी और ऑक्सीजन को भी पोषक तत्व माना जा सकता हैं। किसी जीव को एक पोषक तत्व किसी बाहरी स्रोत से लेने की आवश्यकता तब पड़ती है जब उसका शरीर इनकी पर्याप्त मात्रा का संश्लेषण स्वयं उसके शरीर में नहीं कर पाता। जिन पोषक तत्वों की आवश्यकता अधिक मात्रा में पड़ती है उन्हें स्थूल पोषक तत्व कहते हैं; इसी तरह सूक्ष्म पोषक तत्व कम मात्रा में जरूरी होते हैं।

पोषक तत्वों का वर्गीकरण
पोषकों को कई तरह से वर्गीकृत किया जाता है-
(१) अधिक मात्रा में उपभोग किये जाने वाले रासायनिक तत्त्व - कार्बन, हाइड्रोजन, नाइट्रोजन, आक्सीजन, फॉस्फोरस, तथा गंधक (संक्षेप में, CHNOPS)

(२) ऊर्जा प्रदान करने वाले रासायनिक यौगिक- कार्बोहाइड्रेट, प्रोटीन तथा वसा। बहुत अधिक मात्रा में जल तथा आक्सीजन भी आवश्यक होता है, किन्तु इनको प्रायः 'पोषक' की श्रेणी में नहीं रखा जाता।

(३) खनिज लवण - कैल्सियम, सोडियम, क्लोराइड, मैग्नीशियम और पोटैशियम भी काफी मात्रा में लगते हैं। इन्हे स्थूल पोषक या बृहत् पोषक कहते हैं। इसके अलावा अल्प मात्रा में विटामिन और कुछ अन्य खनिज आवशयक होते हैं।

सूक्ष्म पोषक तत्व- माइक्रो पोषक तत्व  वे पोषक तत्व होते है जो हमें एनर्जी नही देते है, और जिन्हें हमें कम मात्रा (10 ग्राम से कम) में लेने की जरुरत होती है। हमें इनको  मिलीग्राम और माइक्रोग्राम में लेने जरुरत होती है। ये हमें एनर्जी नही देते है लेकिन ये हमारे शरीर के लिए बहुत जरुरी होते है क्योकि इनके बिना मैक्रो पोषक तत्व (कार्बोहाइड्रेट, प्रोटीन, फैट) सही से काम नहीं कर पाते है। यह भी हमें आहार से मिलते है ।

 संदर्भ 

इन्हें भी देखें
 पोषण (Nutrition)

बाहरी कड़ियाँ
 समाज में स्वास्थ्य एवं पोषण की धारणा

 *
श्रेणी:पोषण
श्रेणी:पारिस्थितिकी
बीजीय वक्र

thumb|300px|Tschirnhausen cubic|शिर्नहाउसेन क्युबिक (Tschirnhausen cubic) तीन घात वाला बीजीय वक्र है।
किसी एकबिमीय बीजीय आकृति (algebraic variety) को बीजीय वक्र (algebraic curve) कहते हैं। इन वक्रों से सम्बन्धित सिद्धान्त अधिकांशत: उन्नीसवीं शती में ही सुविकसित हो गये थे। वृत्त एवं अन्य शांकवोंसे आरम्भ करके अनेक तरह के विशेष स्थितियों वाले वक्रों पर काफी गहराई से विचार किया गया था।

दूसरे शब्दों में, यदि किस वक्र के कार्तीय (Cartesian), या प्रक्षेपीय निर्देशांकों का केवल एक स्वतंत्र चर, या प्राचल (parameter), के बीजीय फलनों के रूप में लिखा जा सके, तो वक्र को बीजीय वक्र कहते हैं। इस वक्र के समीकरण में केवल बीजीय फलन ही आते हैं। (यदि समीकरण में अबीजीय (transcendental) फलन आते हैं, तो वक्र अबीजीय वक्र कहलाता है।) विभिन्न शांकव बीजीय वक्रों के और चक्रज (cycloid), कैटिनरी (catenary) आदि, अबीजीय वक्रों के उदाहरण हैं। 

वक्र प्रथम, द्वितीय, तृतीय, कोटि के कहे जाते हैं, यदि उनके समीकरणों में x, या y के प्रथम, द्वितीय, तृतीय, घात आते हों। वृत्त, दीर्घवृत्त (ellipse), परवलय (parabola), अतिपरवलय (hyperbola) द्वितीय कोटि के वक्रों के उदाहरण हैं। वक्र किसी बिंदु पर असंतत भी हो सकता है। संतत वक्रों पर विचार करते समय उन्हें बिंदुओं की एक एकल अनंती के रूप में भी लिया जा सकता है।

कोई बीजीय वक्र कहीं पर टूट नहीं सकता, या असंतत नहीं हो सकता। उसकी स्पर्श रेखाओं (tangents) की दिशाओं में अचानक ही परिवर्तन नहीं हो सकता। उसका कोई भी भाग एक सीधी रेखा नहीं हो सकता। इस प्रकार किसी बीजीय वक्र का यह एक सामान्य लक्षण है कि उसको बनानेवाले बिंदु की विभिन्न स्थितियाँ क्रमिक और संतत होती हैं और इन बिंदुओं पर खींची गई स्पर्श रेखाओं की दिशा में परिवर्तन भी क्रमिक और संतत होता है।

 समतल बीजीय वक्र 

श्रेणी:वक्र
किरिबाती डॉलर

किरिबस डॉलर किरिबस की मुद्रा है। यह एक स्वतंत्र मुद्रा पर नहीं है, बल्कि ऑस्ट्रेलियाई डॉलर से 1:1 के अनुपात में आंकी जाती है। सिक्के 1979 में ऑस्ट्रेलियाई डॉलर के सिक्कों और बैंकनोट के साथ जारी किए गए।

 सिक्के 
१९७९ में १, २, ५, १०, २० और ५० सेंट्स और एक डॉलर के मूल्यवर्ग में सिक्के जारी किए गए। ५० सेंट्स और एक डॉलर के अलावा बाकी सारे सिक्के ऑस्ट्रेलियाई के सिक्कों समान आकार के हैं। ५० सेंट छोटा और गोल है, जबकि एक डॉलर बड़ा और बारह कोणों वाला है।

श्रेणी:मुद्रा
खुराक

खुराक (उर्दु: खु़राक़- आहार)किसी रसायनिक, भौतिक या जैविक वस्तु की वह मात्रा है जो किसी जीव पर जीववैज्ञानिक रूप से प्रभाव डालती है। पोषण के संबंध मे खुराक आम तौर पर किसी विशेष पोषक तत्व की किसी व्यक्ति के आहार, किसी विशेष भोजन, साधारण भोजन, या किसी आहार अनुपूरक, में इसकी मात्रा को इंगित करती है। 

भेषज विज्ञान के संदर्भ में, खुराक, चिकित्सकीय प्रयोजनों के लिए दी जाने वाली दवा की मात्रा को बताती है। 

विष विज्ञान में खुराक उस हानिकारक एजेंट (जैसे जहर, कैंसरजन, म्यूटाजन, या टेराटोजन आदि) की मात्रा का उल्लेख करती है जिनके संपर्क मे कोई जीव आता है। 

रसायन वो सबसे आम चीजें हैं जिसके लिए खुराक का मापन होता है, लेकिन कोई व्यक्ति कितना विकिरण जोखिम उठा सकता है इसका मापन भी खुराक के तहत आता है। मनुष्य के लिए, सूक्ष्म पोषक तत्व और दवा की खुराकों को अधिकतर मिलीग्राम (mg) में मापा जाता हैं, लेकिन कुछ सूक्ष्म पोषक तत्व और दवा की खुराकें माइक्रोग्राम में मापी जाती हैं।

 Khurak 

श्रेणी:भोजन
श्रेणी:औषधि
यौन अंग

यौन अंग, शरीर के वह अंग होते हैं, जो किसी जीव की प्रजनन प्रकिया में सम्मिलित होने के साथ साथ उसके प्रजनन तंत्र का रचना भी करते हैं। स्तनधारियों के प्रमुख यौन अंग हैं: -

 मादा
 बार्थोलिन की ग्रंथियां
 ग्रीवा
 भगशेफ
 फैलोपियन नलिकायें
 भगोष्ठ
 अंडाशय
 स्कीन की ग्रंथि
 गर्भाशय
 योनि
 भग
 
 नर
 बल्बोयूरेथ्रल ग्रंथियां
 अधिवृषण 
 शिश्न
 अग्रत्वचा
 शिश्नमुंड
 पुर:स्थ
 अंडकोष
 शुक्र वाहिका
 वृषण

श्रेणी:शरीर के अंग
क्षेत्रीय शक्ति

अंतरराष्ट्रीय संबंधों में क्षेत्रीय शक्ति उस राज्य को माना जाता है जो दुनिया के किसी भौगोलिक क्षेत्र विशेष के भीतर अद्वितीय शक्ति और प्रभाव रखता है। जैसे भारत दक्षिण एशिया में एक क्षेत्रीय शक्ति हैं।
 विशेषताएँ
क्षेत्रीय शक्तियां एक क्षेत्रीय भूभाग में ध्रुवीयता का निर्माण करती हैं। आमतौर पर, क्षेत्रीय शक्तियां क्षेत्र विशेष में महत्वपूर्ण क्षमताएं रखती हैं, लेकिन वैश्विक स्तर पर ये क्षमताएं उतना महत्व नहीं रखती है।
राजनीतिक अनुसंधान के लिए यूरोपीय सहायता संघ (European Consortium for Political Research) ने क्षेत्रीय शक्ति को इस प्रकार परिभाषित किया है: "एक राज्य जो एक भौगोलिक रूप से परिभाषित क्षेत्र से संबंधित हो, आर्थिक और सैन्य दृष्टि से इस क्षेत्र में दबदबा रखता हो, जो इस क्षेत्र में वर्चस्व रूपी प्रभाव और विश्व स्तर पर महत्वपूर्ण प्रभाव रखता हो, जो शक्ति के संसाधनों का उपयोग करने के लिए तैयार हो और उसके पड़ोसी देशों द्वारा उसे क्षेत्रीय नेता के रूप में मान्यता प्राप्त हो या फिर क्षेत्रीय नेता स्वीकार किया गया हो। 

जर्मन वैश्विक और क्षेत्रिय अध्ययन संस्थान (German Institute of Global and Area Studies) ने कहा है कि एक क्षेत्रीय शक्ति चाहिए कि वो:
अपनी पहचान के साथ एक परिभाषित क्षेत्र का हिस्सा हो। 
एक क्षेत्रीय शक्ति होने का दावा करे। (एक क्षेत्रीय शक्ति की आत्म - छवि)
क्षेत्र के भौगोलिक विस्तार और विचारधारात्मक निर्माण में निर्णायक प्रभाव डालता हो। 
अपेक्षाकृत उच्च सैन्य, आर्थिक, भौगोलिक, राजनीतिक और विचारधारात्मक क्षमताएं रखता हो। 
 इस क्षेत्र में अच्छी तरह से एकीकृत हो।
क्षेत्रीय सुरक्षा के एजेंडे को उच्च स्तर पर परिभाषित करे।
क्षेत्र में उस क्षेत्र की अन्य क्षेत्रीय शक्तियों और विशेष रूप से उस क्षेत्र परे अन्य क्षेत्रीय शक्तियों द्वारा एक क्षेत्रीय शक्ति के रूप में की सराहना प्राप्त हो। 
क्षेत्रीय और वैश्विक मंचों के साथ अच्छी तरह से जुड़ा हो।
 वर्तमान क्षेत्रीय शक्तियां 
400px|thumb|हरे रंग में प्रमुख क्षेत्रीय शक्तियां और हल्के हरे रंग में छोटी क्षेत्रीय शक्तियां
 सन्दर्भ
बीजीय फलन

गणित में बीजीय फलन (algebraic function) ऐसे फलनों को कहते हैं जो बहुपद गुणांक वाले बहुपदीय समीकरणों को संतुष्ट करें। उदाहरण के लिये, एक ही चर वाला बीजीय व्यंजक x निम्नलिखित बहुपदीय समीकरण का हल है-

 

यहाँ गुणांक ai(x), x के बहुपदी फलन हैं। इसके विपरीत ऐसे फलन जो बीजीय न हों, अबीजीय फलन (transcendental function) कहलाते हैं।

इसी प्रकार n चरों वाला बीजीय फलन वह फलन y है जो n + 1 चरों वाले बहुपदीय समीकरण का हल हो।

 इतिहास 
बीजीय फलनों का विचार कम से कम रेने डीकार्टीज के समय का है। बीजीय फलनों पर पहली चर्चा एडवर्ड वेरिंग के "मानव ज्ञान पर एक निबन्ध" (An Essay on the Principles of Human Knowledge) नामक लेख में सन् १७९४ में मिलती है। इस लेख में लेखक कहता है-

let a quantity denoting the ordinate, be an algebraic function of the abscissa x, by the common methods of division and extraction of roots, reduce it into an infinite series ascending or descending according to the dimensions of x, and then find the integral of each of the resulting terms.

श्रेणी:फलन
श्रेणी:बीजगणित
हिन्दी समाज, सिडनी

हिन्दी समाज, सिडनी स्थित एक गैर लाभकारी संस्था है जो, पिछले कुछ वर्षों से अपनी साहित्यिक एवं सांस्कृतिक गतिविधियों के माध्यम से हिन्दी को बढ़ावा दे रही है। हिन्दी एक अन्तरराष्ट्रीय भाषा बनने की ओर अग्रसर है। हिन्दी समाज का लक्ष्य अन्तरराष्ट्रीय भाषा के रूप में हिन्दी की भूमिका को उजागर करना है। 

 बाहरी कड़ियाँ 
 हिन्दी समाज, सिडनी का जालघर
जल का फ्लोरीकरण

thumb|upright=0.85|alt=Clear water pours from a spout into a drinking glass.|जल के फ्लोरीकरण से इसके स्वाद एवं सुगंध में कोई बदलाव नहीं आता है।
जल का फ्लोरीकरण जल में फ्लोरीन मिलाने की प्रक्रिया है। इस प्रक्रिया में जन आपूर्ति के जल में नियंत्रित मात्रा में फ्लोरीन मिलाया जाता है। फ्लोरीकृत जल दंतक्षय को रोकता है। फ्लोरीकृत जल में इतनी मात्रा में फ्लोरीन होती है जिससे दंतक्षय रोकने में मदद मिलती है। फ्लोरीकृत जल दंत सतह पर कार्य करता है। यह मुंह के लार में अल्प मात्रा में फ्लोराइड पैदा करता है, जो दांत के एनामेल(उपरी कड़ी परत को) पर से खनिज हटने की प्रक्रिया को कम करता है और फिर से खनिज जमाता है। पीने के जल में फ्लोरीकृत यौगिक डाला जाता है। अफ्लोरीकरण की तब जरूरत होती है जब जल में तय सीमा से ज्यादा फ्लोरीन होती है। विश्व स्वास्थ्य संगठन द्वारा गठित 1994 की विशेषज्ञ समिति की रिपोर्ट के अनुसार, जल में प्रतिलीटर आधा से एक मिग्रीग्राम फ्लोराइड होनी चाहिए (मात्रा जलवायु पर निर्भर करती है). डिब्बा बंद पानी में अनिश्चित मात्रा में फ्लोराइड होती है। कुछ फिल्टर, जिनमें [[रिवर्स ओस्मोसिस]] द्वारा अशुद्धियां हटाई जाती है, जल से फ्लोरोइड भी हटा देतें हैं।

श्रेणी:जल
नुसरत फ़तेह अली ख़ान

नुसरत फतह अली खान सूफी शैली के प्रसिद्ध कव्वाल थे।   इनके गायन ने कव्वाली को पाकिस्तान से आगे बढ़कर अंतर्राष्ट्रीय स्तर पर पहचान दिलाई। कव्वालों के घराने में १३ अक्टूबर १९४८ को पंजाब के फैसलाबाद में जन्मे नुसरत फतह अली को उनके पिता उस्ताद फतह अली खां साहब ने - जो स्वयं बहुत मशहूर और मार्रुफ़ कव्वाल थे - कव्वाली के इस क्षेत्र में आने से रोका था और खानदान की ६०० सालों से चली आ रही परम्परा को तोड़ना चाहा था। पर, खुदा को कुछ और ही मंजूर था; लगता था जैसे खुदा ने इस खानदान पर ६०० सालों की मेहरबानियों का सिला दिया हो। अंतत: पिता को मानना पड़ा कि नुसरत की आवाज़ उस परवरदिगार का दिया तोहफा ही है और वह फिर नुसरत को रोक नहीं पाए और आज इतिहास हमारे सामने है।

 जीवन परिचय 
इनका जन्म १३ अक्टूबर १९४८ को पाकिस्तान में हुआ। इनके १२५ एलबम निकल चुके हैं। इनका नाम गिनिज बुक ऑफ वर्ल्ड रिकॉर्ड] में भी दर्ज है। नुसरत फतह अली साहब की विलक्षण शख्सियत, आवाज़ में रवानगी, खनकपन, क्या लहरिया, क्या सुरूर और क्या गायकी का अंदाज़ लगता है, जैसे खुदा खुद ज़मी पर उतर आया हो।

मैं दावे के साथ कह सकता हूँ कि जब नुसरत साहब गाते होंगे, खुदा भी उन्हें सुनता हुआ मदहोश-सा वहीं-कहीं आस-पास ही रहता होगा। धन्य हैं वो लोग, जो उस समय वहां मौजूद रहे होंगे। उनकी आवाज़, उनका अंदाज़, उनका वो हाथों को हिलाना, चेहरे पर संजीदगी, संगीत का उम्दा प्रयोग - यह सब जैसे आध्यात्म की नुमाइंदगी करते मालूम देते हैं। दुनिया ने उन्हें देर से पहचाना, पर जब पहचाना तो दुनिया भर में उनके दीवानों की कमी भी नहीं रहीं। १९९३ में शिकागो के विंटर फेस्टिवल में वह शाम आज भी लोगों को याद है जहाँ नुसरत जी ने पहली बार राक-कंसर्ट के बीच अपनी क़व्वाली का जो रंग जमाया, लोग झूम उठे। उस २० मिनिट की प्रस्तुति का जादू ता-उम्र के लिए अमेरिका में छा गया। वहीं उन्होंने पीटर ग्रेबियल के साथ उनकी फिल्म्स को अपनी आवाज़ दी।

 लोकप्रिय गायन 
 दयारे इश्क में अपना मकाम पैदा कर।
 तुम इक गोरखधंधा हो।
 दमादम मस्त क़लन्दर।
 हिजाब को बेनकाब होना था।
 छाप तिलक सब छीनी रे मोसे नैना मिला के।
 हुस्नेजाना की तारीप मुमकिन नहीं।
 आपसे मिलकर हम कुछ बदल से गए।
 हम अपने शाम को जब नज़रे जाम करते हैं।
 तुम्हें दिल्लगी भूल जानी पड़ेगी।
आंख उट्ठी मोहब्बत ने अंगड़ाई ली।
सांसो की माला पे सिमरू में रब का नाम।
काली काली जुल्फों के फन्दे ना डालो।

 इन्हें भी देखें 
 दमादम मस्त क़लन्दर
सन्दर्भ

 बहरी कड़ियाँ 

श्रेणी:पाकिस्तानी कव्वाल
श्रेणी:1948 में जन्मे लोग
श्रेणी:१९९७ में निधन
आहारीय आयोडीन

(इसका दूसरा नाम "अवकारक लवण" भी है।)

आहारीय आयोडीन मानव शरीर के अत्यावश्यक भौतिक तत्त्व है। ये अवटु ग्रंथि के सम्यक, कार्यविधि के लिए आवश्यक है जो शक्ति का निर्माण करती है, हानिप्रद कीटाणुओं को मारती है और इसके हार्मोन थांयरांक्सीजन की कमी पूरी करती है। आयोडीन मन को शांति प्रदान करती है, तनाव कम करती है, मस्तिष्क को सतर्क रखती है और बाल, नाखून, दांत और त्वचा को उत्तम स्थिति में रखने में मदद करता है। आयोडिन की कमी से गर्दन के नीचे अवटु ग्रंथि की सूजन (गलगंड) हो सकती है और हार्मोन का उत्पादन बन्द हो सकता है जिससे शरीर के सभीसंस्थान अव्यवस्थित हो सकते हैं। इसकी कमी से मन्द मानसिक प्रतिक्रियायें, धमनियों में सख्ती एवं मोटापा हो सकता है।

मानव शरीर में केवल १०-१२ मिलीग्राम आयोडिन होती है किन्तु इसके बिना जीवित रहना सम्भव नहीं है। आयोडिन कोलेस्ट्रॉल की रासायनिक संशलेषण में सहायता करती है और धमनियों में कोलेस्ट्रॉल चर्बी को भी बढ़ाती है। शरीर में आयोडिन की अधिकता होने से नाक में नमी अधिक हो जाती है। जल में ली गई क्लोरीन शरीर से आयोडिन अधिकता को निकालने का कारण होती है। अधिक मात्रा में आयोडीन वाले आहार है मूली, शतावर (एस्पेरेगस रेसिमोसस), गाजर, टमाटर, पालक, आलू, मटर, खुंभी, सलाद, प्याज, केला, स्ट्राबेरी, समुद्र से प्राप्त होने वाले आहार, अंडे की जर्दी, दूध, पनीर और कॉड-लिवर तेल।

आयोडिन की कमी से उत्पन्न विकारों पर नियंत्रण के लिये १९८६ में न्यूसेफ़ और आस्ट्रेलिया की सरकार के समर्थन से तीसरी दुनिया के देशों को सहायता देने के लिये एक अन्तराष्ट्रीय परिषद स्थापित की गई थी। भारत ने १९९२ से पहले व्यापक आयोडिन युक्त नमक की नीति अपनाई थी।

श्रेणी:पोषण
श्रेणी:आयोडीन
श्रेणी:आहार
श्रेणी:अवटु ग्रंथि